REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj :06-2/161-19

27. jun 2019. godine

B e o g r a d

ZAPISNIK

34. SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 25. JUNA 2019. GODINE

 Sednica je počela u 9,00 časova.

 Sednicom je predsedavao Muamer Zukorlić, predsednik Odbora.

 Sednici su prisustvovali članovi Odbora: Marko Atlagić, Nataša St. Jovanović, Milan Knežević, Žarko Obradović, Vladimir Orlić, Ljubiša Stojmirović, Predrag Jelenković, zamenik (Milena Bićanin), Danica Bukvić, zamenik (Miletić Mihajlović) i Ljubinko Rakonjac, zamenik (Žarko Obradović).

 Sednici nisu prisustvovali članovi Odbora: Dubravko Bojić, Aleksandra Jerkov, Mihailo Jokić, Žarko Korać, Đorđe Kosanić, Olena Papuga i Fatmir Hasani, niti njihovi zamenici.

 Sednici su prisustvovali predstavnici Ministarstva prosvete, nauke i tehnološkog razvoja: Vladimir Popović, državni sekretar, Saša Lazović, pomoćnik ministra i Vera Vasić, samostalni savetnik.

 Na predlog predsednika Odbora, usvojen je sledeći:

D n e v n i r e d

1. Razmatranje Predloga zakona o nauci i istraživanjima - u načelu, koji je podnela Vlada (broj 011-1802/19 od 7. juna 2019. godine).

 Pre prelaska na razmatranje utvrđenog dnevnog reda, usvojen je zapisnik sa 33. sednice Odbora.

Prva tačka dnevnog reda: **Razmatranje Predloga zakona o nauci i istraživanjima - u načelu, koji je podnela Vlada (broj 011-1802/19 od 7. juna 2019. godine).**

 Uvodne napomene povodom ove tačke dnevnog reda izneo je Muamer Zukorlić, predsednik Odbora. Istakao je da je Odbor za obrazovanje nauku, tehnološki razvoj i informatičko društvo 17. juna 2019. godine organizovao Javno slušanje o Predlogu zakona o nauci i istraživanjima, radi pribavljanja informacija, stručnih mišljenja i razjašnjenja pojedinih pitanja značajnih za Predlog zakona. Upoznao je članove Odbora da su Javnom slušanju, pored narodnih poslanika, prisustvovali i predstavnici Ministarstva prosvete, nauke i tehnološkog razvoja i brojni eminentni stručnjaci iz oblasti nauke, kojih je bilo više od stotinu.

 Cilj organizovanja javnog slušanja bio je, da se kroz stručnu raspravu, predstavnici najvišeg zakonodavnog tela upoznaju sa sadržinom Predloga zakona i da podnošenjem amandmana doprinesu da se usvoji kvalitetan tekst Zakona koji neće biti podložan, nakon kratkog vremena primene, eventualnim izmenama i dopunama.

 Povodom ove tačke dnevnog reda nije bilo diskusije.

 Nakon izjašnjavanja, **Odbor je jednoglasno** (9 glasova - ZA) **odlučio da predloži Narodnoj skupštini da prihvati Predlog zakona o nauci i istraživanjima, koji je podnela Vlada (broj 011-1802/19 od 7. juna 2019. godine), u načelu.**

 Sednica je završena u 9,15 časova.

 SEKRETAR PREDSEDNIK

 Dragomir Petković Muamer Zukorlić